**RKP: 3461**

**ŽUPANIJSKI SUD U SISKU**

U Sisku, 10.07.2025.

**OBRAZLOŽENJE OPĆEG DIJELA IZVJEŠTAJA O IZVRŠENJU**

**FINANCIJSKOG PLANA 01.01.-30.06.2025.**

Ukupni prihodi Županijskog suda u Sisku za 2025.g. planirani su u iznosu od 2.431.830,00 eura od čega prihodi za financiranje rashoda poslovanja iznose 2.430.130,00 eura, vlastiti prihodi iznose 1.600,00 eura, te prihodi od financijske imovine 100,00 eura.

Izvršenje prihoda 01.01.-30.06.2025.iznosi 1.283.590,12 eura što je izvršenje od 113,33% u odnosu na izvršenje 01.01.-30.06.2024., te 52,78% u odnosu na tekući plan.

Ukupni rashodi Županijskog suda u Sisku za 2025.g.planirani su u iznosu od 2.431.830,00 eura, dok su ostvareni u razdoblju 01.01.-30.06.2025. u iznosu od 1.283.452,97 što je izvršenje od 113,32% u odnosu na izvršenje 01.01.-30.06.2024.,te 52,78% u odnosu na tekući plan za 2025.g.

**Rashodi za zaposlene** izvršeni su u iznosu od 1.069.894,58 eura što je 109,38% u odnosu na izvršenje 01.01.-30.06.2024., te 52,53% u odnosu na tekući plan za 2025.g.:

* Rashodi za službena putovanja (indeks 399,13) uvećani su u odnosu na prošlu godinu jer je bilo puno više radionica za službenike i suce, seminar za suce sa noćenjem….
* Materijal i dijelovi za tekuće održavanje (indeks 181,02) povećani su jer nam je domar obavljao popravke na zgradi, opremi, obavio krečenje raspravne dvorane…, za što samo kupujemo materijal
* Usluge tekućeg i investicijskog održavanja (indeks 240,48) uvećane su u odnosu na prošlu godinu jer smo imali redovan servisni pregled sustava video nadzora, protu provale, kontrole prolaza i video portafona, redovne servise i preglede sustava vatrodojave, popravke na dizalu, servis službenog automobila…
* Usluge promidžbe i informiranja (indeks 4,53) je značajno manji u odnosu na prošlu godinu, kada smo u razdoblju 1-6/2024 imali puno objava oglasa za natječaje i HRT pretplatu, a ove godine imamo samo jedan natječaj, a HRT pretplata se knjiži na 32959- OSTALE PRISTOJBE I NAKNADE
* Zdravstvene i veterinarske usluge (indeks 2787,60) veći je trošak u odnosu na prošlu godinu zbog sistematskih pregleda službenika i sudaca, dok smo prošle godine u istom razdoblju imali samo liječničke preglede prilikom zapošljavanja
* Intelektualne i osobne usluge (indeks 172,39) trošak je veći u odnosu na prošlu godinu zbog većeg priljeva rješenja za odvjetnike, vještake i tumače
* Ostale usluge (indeks 364,97) – trošak je veći zbog mjesečnog knjiženja usluga nadzora nad vatrodojavom u ovoj godini
* Naknade troškova osobama izvan radnog odnosa (indeks 152,42)- dolazi do povećanja u odnosu na razdoblje 1-6/2024 zbog povećanog priljeva rješenja za troškove prijevoza svjedoka i porotnika
* Ostali nespomenuti rashodi poslovanja (indeks 375,76) – dolazi do povećanja u odnosu na prošlu godinu zbog nabavke zastave RH i EU, koplje za zastave, godišnje pretplate za COP certifikate i opoziv 2 certifikata, graviranje pločica….

**Financijski rashodi** su izvršeni u iznosu od 1.409,90 eura što je 117,67% u odnosu na izvršenje 01.01.-30.06.2024., te 72,01% tekućeg plana:

* Kamate za primljene zajmove od trgovačkih društava izvan javnog sektora (indeks 66,05) umanjene su u odnosu na prošlu godinu jer se kamata za leasing službenog vozila prema otplatnom planu svake godine smanjuje…
* Bankarske usluge i usluge platnog prometa (indeks 153,01) uvećani su u odnosu na prethodnu godinu radi povećanja naknada za usluge platnog prometa (jer se svi materijalni troškovi plaćaju preko redovnog računa)

Voditelj računovodstva

Verica Borković